Diari Oficial de la Generalitat Valenciana


Sumari del DOGV 3309, del 17-08-1998 (1998/6598)

RESOLUCIÓ de 20 de juliol de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre el Ministeri de Foment i la Generalitat Valenciana, per mitjà de la Conselleria d'Obres Públiques, Urbanisme i Transports, per a l'elaboració dels respectius estudis d'oferta d'habitatge de nova construcció i de les estadístiques de preus mitjans de m² dels habitatges i d'obres en edificació per als anys 1997, 1998 i 1999.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3309

Data del DOGV
:   17-08-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/6598


Data del document
:   20-07-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 20 de juliol de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre el Ministeri de Foment i la Generalitat Valenciana, per mitjà de la Conselleria d'Obres Públiques, Urbanisme i Transports, per a l'elaboració dels respectius estudis d'oferta d'habitatge de nova construcció i de les estadístiques de preus mitjans de m2. dels habitatges i d'obres en edificació per als anys 1997, 1998 i 1999. [1998/X6598]
  
Subscrit, després de la tramitació prèvia reglamentària, entre el Ministeri de Foment i la Generalitat Valenciana (Conselleria d'Obres Públiques, Urbanisme i Transports), el dia 15 de desembre de 1997, un Conveni de col·laboració per a l'elaboració dels respectius estudis d'oferta d'habitatge de nova construcció i de les estadístiques de preus mitjans de m2 dels habitatges i d'obres en edificació per als anys 1997, 1998 i 1999, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0584/98, i que figura com a annex d'aquesta resolució.
  
València, 20 de juliol de 1998.- La subsecretària del Secretariat del Govern i Relacions amb les Corts.
  
Conveni de col·laboració entre el Ministeri de Foment i la Generalitat Valenciana, per mitjà de la Conselleria d'Obres Públiques, Urbanisme i Transports, per a l'elaboració dels respectius estudis d'oferta d'habitatge de nova construcció i de les estadístiques de preus mitjans de m2 dels habitatges i d'obres en edificació per als anys 1997, 1998 i 1999.
  
Madrid, 15 de desembre de 1997
  
D'una banda, el senyor Rafael Arias-Salgado Montalvo, ministre de Foment, que actua en nom i representació del Govern de la Nació, en ús de la delegació conferida per l'Acord del Consell de Ministres de 21 de juliol de 1995, i amb l'autorització prèvia atorgada per la Comissió Delegada del Govern per a Política Autonòmica de data 22 d'octubre de 1997.
  
De l'altra banda, el senyor Luis Fernando Cartagena Travesedo, conseller d'Obres Públiques, Urbanisme i Transports de la Generalitat Valenciana, en ús de la delegació conferida per l'acord del Consell de la Generalitat Valenciana de data 9 de desembre de 1997.
  
Exposen
  
L'objectiu d'aquest conveni de col·laboració és no duplicar esforços i recursos en la recollida d'informació estadística per a l'elaboració de la investigació anomenada oferta d'habitatge nou en zones urbanes en l'àmbit territorial de la Comunitat Valenciana, així com d'establir vies de col·laboració per a l'intercanvi d'informació en matèria estadística entre ambdues administracions.
  
La competència en matèria estadística pel Ministeri de Foment correspon a la Subdirecció General d'Estadística i Estudis (d'ara endavant, SGEE) que depén de la Direcció General de Programació Econòmica i Pressupostària, tal com estableix el Reial Decret 1886/1996, de 2 d'agost, pel qual s'aprova l'estructura orgànica del Ministeri de Foment.
  
Per la Comunitat Valenciana és la Direcció General d'Arquitectura i Habitatge (d'ara endavant, DGAH) de la Conselleria d'Obres Públiques, Urbanisme i Transports la que , per raó de la matèria objecte d'aquest conveni, desitja emprendre, amb caràcter sistemàtic, un estudi de l'oferta d'habitatge nou en zones urbanes.
  
D'acord amb el que s'ha dit anteriorment, les parts acorden la formalització d'aquest conveni d'acord amb les següents
  
Estipulacions
  
A. Oferta d'habitatge nou en zones urbanes
  
1. Metodologia
  
Aquestes operacions es duran a terme partint de la metodologia i disseny elaborats per la SGEE del Ministeri de Foment, amb els desenvolupaments elaborats per la SGEE i la DGAH, en els respectius àmbits.
  
Per aquest conveni, la SGEE facilitarà a la DGAH altres dades en l'àmbit municipal que facen referència a l'habitatge obtingudes de les estadístiques del preu mitjà del m2 dels habitatges i de la d'obres en edificació i de la d'edificació i habitatge.
  
2. Qüestionari
  
El qüestionari que cal utilitzar serà el que ha dissenyat la SGEE, que s'adjunta en l'annex I, i s'emplenarà d'acord amb les normes establertes per la SGEE que recull l'annex II.
  
3. Recollida i tractament de la informació
  
3.1 Correspon a la SGEE
  
- La determinació dels criteris de validació que recull l'annex III.
  
- El suport tècnic i metodològic necessari per a l'elaboració de l'estudi d'oferta d'habitatge nou en zones urbanes.
  
- El subministrament dels resultats nacionals en suport paper o magnètic.
  
3.2 Correspon a la DGAH
  
- La recollida de la informació de camp.
  
- L'enregistrament de la informació.
  
- La depuració d'acord amb els criteris de validació establerts per la SGEE, tal com estableix la clàusula anterior.
  
- La tramesa a la SGEE de la informació individualitzada per promoció en suport magnètic d'acord amb el disseny que recull l'annex IV.
  
3.3 Correspon a ambdues unitats
  
La SGEE i la DGAH determinaran conjuntament les ciutats que, cada any, seran objecte d'investigació. En concret per a l'any 1998 i 1999 les ciutats que s'investigaran a la Comunitat Valenciana seran:
  
- El 1998 i 1999; de la mateixa manera que s'ha fet el 1997
  
. València capital, Alacant capital i Castelló capital.
  
- El 1999; de la mateixa manera que s'ha fet el 1997
  
. Àrea d'influència de València, comprén els municipis d'Alaquàs, Albal, Alboraya, Alcácer, Aldaia, Alfafar, Benetússer, Burjassot, Catarroja, Godella, Manises, Massanassa, Mislata, Moncada, Paiporta, Paterna, Picanya, Picassent, Quart de Poblet, Rocafort, Sedaví, Tavernes Blanques, Torrent, Xirivella, Almàssera, Foios, Massamagrell, Meliana, la Pobla de Farnals, Puig, Puçol, Rafelbunyol, Silla.
  
. Àrea d'influència d'Alacant, comprén els municipis d'Elx, Sant Vicent del Raspeig, San Juan de Alicante, Mutxamel, Santa Pola i el Campello.
  
4. Control de qualitat
  
La SGEE realitzarà inspeccions per al control de qualitat sobre el treball de camp en els municipis que recull el punt A.3.3 d'aquest conveni i informarà d'això a la DGAH.
  
Per a això, es tindrà en compte, entre d'altres criteris, que l'objecte d'aquest treball és que comprenga, com a mínim, el 80% del total del cens d'habitatge en oferta en el moment de la presa de dades.
  
5. Calendari
  
La recollida d'informació es farà entre el 15 de març i el 15 de maig de cada any. Entre l'1 de juny i el 15 de juny es faran els treballs de codificació, validació, enregistrament i tabulació de les dades. El dia 16 de juny de cada any serà la data límit per al lliurament de la informació a la SGEE.
  
6. Explotació de les dades i publicació de resultats
  
La DGAH explotarà la informació d'acord amb el propis programes i necessitats específiques, sense perjudici del que la SGEE puga realitzar.
  
La SGEE i la DGAH realitzaran, cadascuna , la publicació de resultats que consideren oportuna tenint en compte les necessitats, sempre que ho permeta la representativitat de la informació recollida i fent constar expressament en les publicacions respectives «en col·laboració amb la Generalitat Valenciana» i «en col·laboració amb el Ministeri de Foment».
  
7. Campanya publicitària
  
Sense perjudici de la publicitat d'àmbit estatal que puga realitzar el Ministeri de Foment, la DGAH desenvoluparà la campanya que considere idònia a la Comunitat Valenciana.
  
sB. Intercanvi d'altres informacions estadístiques
  
8. Preu mitjà del m2 dels habitatges
  
La SGEE facilitarà a la DGAH els preus mitjans del m2 dels habitatges corresponents als municipis majors de 3.000 habitants de l'àmbit territorial de la Comunitat Valenciana. No obstant això, en qualsevol cas, aquesta informació serà possible si el nombre de taxacions per al període d'informació supera el que es preveu en qüestions de representativitat que així ho estime oportú la SGEE.
  
Aquesta informació serà facilitada en suport paper i magnètic en un període màxim de 60 dies a comptar des del final de cada trimestre natural.
  
9. Obres en edificació
  
La SGEE facilitarà a la DGAH la informació municipal (per a municipis majors de 3.000 habitants) disponible en l'àmbit de la Comunitat Valenciana, del nombre de visats de direcció d'obra nova d'edificis destinats a habitatges i del de visats de direcció d'obra d'ampliació i/o restauració d'edificis, així com la informació que faça referència als certificats finals d'obra, procedents del Col·legi Oficial d'Aparelladors.
  
Aquesta informació serà facilitada de forma mensual en suport paper o magnètic i amb un retard màxim de 120 dies sobre el període de referència.
  
10. Edificació i habitatge
  
La SGEE facilitarà a la DGAH la informació relativa al nombre de llicències d'obra major concedides pels ajuntaments, en suport paper i/o magnètic, dins de l'àmbit de la Comunitat Valenciana i amb un retard mitjà de cinc mesos sobre el període de referència.
  
11. Informació nacional
  
La SGEE facilitarà a la DGAH la informació nacional referida als apartats A i B amb el nivell de desagregació que, si escau, es determine en suport paper (Butlletí Estadístic Trimestral) i /o magnètic (Sistema Estadístic de Dades d'Accés Lliure).
  
C. Clàusules addicionals
  
12. Finançament
  
Aquest conveni no genera noves despeses respecte de les previstes pressupostàriament per a atendre l'activitat ordinària dels òrgans promotors.
  
13. Organització per a la gestió
  
D'acord amb el que estableix l'article 6.2.e de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la gestió d'aquest conveni serà executada pel funcionari o funcionaris que el Ministeri de Foment i la Conselleria d'Obres Públiques, Urbanisme i Transports nomenen.
  
14. Termini de vigència
  
Aquest conveni vigirà l'endemà de la signatura i tindrà validesa fins l'any 1999 inclusivament i estarà condicionat al fet que tant el Ministeri de Foment com la Generalitat Valenciana realitzen les estadístiques que són objecte d'aquest conveni.
  
15. Extinció
  
Aquest conveni podrà extingir-se si hi ha comunicació expressa, per algun dels organismes que el signen, abans de l'1 de gener de cada any.
  
En aquest cas les parts contractants es comprometen a acabar el treball de l'any en curs que acabarà el 31 de maig de l'any següent.
  
16. Naturalesa i règim jurídic aplicable
  
A tots els efectes, aquest conveni tindrà naturalesa administrativa i els conflictes que puguen produir-se se sotmetran a la Jurisdicció Contenciosa Administrativa.
  
I, com a prova de conformitat amb tot això, els compareixents signen en el lloc i data que s'indica en l'encapçalament.
  
El ministre de Foment: Rafael Arias-Salgado Montalvo.
  
El conseller d'Obres Públiques, Urbanisme i Transports: Luis F. Cartagena.
  
Annex I
  
Oferta d'habitatge en venda
  
Annex II
  
Normes bàsiques per a formalitzar el qüestionari d'oferta d'habitatges de nova construcció
  
1. La pregunta «P.1. Identificació» ha d'estar obligatòriament emplenada per a qualsevol situació de la promoció. S'emplenarà així:
  
Tota promoció haurà de tenir un número d'identificació que constarà dels següents dígits:
  
Part fixa:
  
AA: Dos dígits corresponents a la província.
  
BBB: Tres dígits corresponents al número del municipi.
  
CC: Dos dígits corresponents al número del districte municipal (\*).
  
DDDD: Quatre dígits corresponents al número de promoció dins del districte (o municipi si aquest no té districtes).
  
E: Apareixerà 1 o 2 segons siga el 1r o 2n semestre en què es detecta per primera vegada la promoció.
  
FF: Any en el qual es detecta per primera vegada la promoció.
  
(\*) Si no existeixen districtes municipals, el camp s'emplenarà amb zeros.
  
Part variable:
  
G: Apareixerà 1 o 2 segons siga el 1r o 2n semestre de la presa de dades.
  
HH: Any de la presa de dades.
  
I: Apareixerà 0 o 1 segons siga nova o de semestre(s) anterior(s).
  
J: Apareixerà 1 si és en directori de llicències o 0 si no hi és.
  
K: Apareixerà 1 si la promoció causa baixa en el semestre i 0 si continua activa.
  
La Sotsdirecció General d'Estadística i Estudis:
  
. Relació d'adreces de les promocions que van tenir oferta en el semestre anterior.
  
. Relació d'adreces de les llicències d'obres concedides en els últims divuit mesos i per a promocions de deu o més habitatges.
  
En l'exploració que es faça en el treball de camp, caldrà visitar les promocions anteriorment esmentades independentment de les que puguen aparéixer noves.
  
Casos de promocions que poden donar-se:
  
a) Promoció del semestre anterior (camp I=1) que continua tenint oferta i que a més l'adreça figura en el directori de llicències.
  
El seu número de promoció serà el mateix que tenia en el semestre anterior (part fixa) i en els camps «G» i «HH» apareixerà el semestre i any de la presa de dades i en el camp «J» apareixerà un 1. En el camp «K» apareixerà un 0.
  
b) Promoció del semestre anterior (camp I=1) que continua tenint oferta i que l'adreça no figura en el directori de llicències.
  
El seu número de promoció serà el mateix que tenia en el semestre anterior (part fixa) i en els camps «G» i «HH» apareixerà el semestre i any de la presa de dades i en el camp «J» apareixerà un 0. En el camp «K» apareixerà un 0.
  
c) Promoció del semestre anterior (camp I=1) que no té oferta i que a més l'adreça figura en el directori de llicències.
  
El seu número de promoció serà el mateix que tenia en el semestre anterior (part fixa) i en els camps «G» i «HH» apareixerà el semestre i any de la presa de dades, en el camp «J» apareixerà un 1 i en el camp de «K» apareixerà un 1. En aquest tipus de promocions únicament s'emplenaran les dades d'identificació.
  
d) Promoció del semestre anterior (camp I=1) que no té oferta i que l'adreça no figura en el directori de llicències.
  
El seu número de promoció serà el mateix que tenia en el semestre anterior (part fixa) i en els camps «G» i «HH» apareixerà el semestre i any de la presa de dades, en el camp «J» apareixerà un 0 i en el camp «K» apareixerà un 1. En aquest tipus de promocions únicament s'emplenaran les dades corresponents a la identificació.
  
e) Promoció nova en el semestre l'adreça de la qual figura en el directori de llicències.
  
El seu número de promoció es confeccionarà d'acord amb la codificació establerta i en el camp DDDD apareixerà el número segons l'ordre correlatiu que en aquell districte o municipi se li adjudique. Els camps «E» i «G» seran iguals i els camps «FF» i «HH» també. En el camp «I» apareixerà un 0, en el camp «J» apareixerà un 1 i en el «K» un 0.
  
f) Promoció nova en el semestre l'adreça de la qual no figura en el directori de llicències.
  
El seu número de promoció es confeccionarà d'acord amb la codificació establerta i en el camp DDDD apareixerà el número segons l'ordre correlatiu que en aquest districte o municipi se li adjudique. Els camps «E» i «G» seran iguals i els camps «FF» i «HH» també. En el camp «I» apareixerà un 0, en el camp «J» apareixerà un 0 i en el «K» un 0.
  
2. Pel que fa a la pregunta P.2 la casella corresponent a «Via» haurà d'emplenar-se amb les següents abreviatures:
  
C. = carrer
  
PL. = plaça
  
AV. = avinguda
  
PG. = passeig
  
TRV. = travessia
  
CRÓ. = carreró
  
PTGE. = passatge
  
PLTA. = placeta
  
PTA. = porta
  
La casella corresponent a «Núm.» s'emplenarà de dreta a esquerra i si es donara el cas que és sense número aleshores es posarà «S/N».
  
3. La pregunta «P.3. Característiques i qualitats dels habitatges» s'emplenarà fent un cercle a la resposta que procedesca, excepte a l'apartat 3.1.3. en «Mitjana per dormitoris» on caldrà posar amb un enter i un decimal la dita dada.
  
4. En la pregunta P.4.6 podran aparéixer fins sis tipus d'habitatges en funció dels distints preus, nombre de banys o lavabos, superfícies construïdes o útils, etc. Si existeixen més de sis tipus s'emplenaran tants fulls de qüestionaris com siguen necessaris.
  
La resta d'apartats de la pregunta P.4 s'emplenaran encerclant i exposant la dada obtinguda en l'entrevista.
  
5. Les preguntes P.5, P.6, P.7 s'emplenaran encerclant l'opció que corresponga i exposant les dades recollides.
  
En l'apartat P.5.4 «Data 2ª entrevista» correspon a la que s'haurà de realitzar per un segon entrevistador quan el primer no haja pogut recollir tota la diversitat de tipus d'habitatges d'una promoció pel que fa al nombre de dormitoris o bé no haja emplenat en la seua totalitat alguna altra pregunta del qüestionari.
  
6. Quan la taxa anual equivalent (pregunta P.6.3) no haja estat facilitada en una promoció se li assignarà la moda de la resta de les promocions del districte en primer lloc o en el seu defecte del municipi.
  
7. Quan no es dispose d'informació en el nombre d'anys del préstec hipotecari (pregunta P.6.3) es prendrà la moda del districte o municipi.
  
8. Cuines. Les cuines es classifiquen en:
  
a. moblades
  
b. moblades i amb electrodomèstics
  
c. sense mobles
  
Es considera sense mobles quan estiga totalment buida i amb electrodomèstics quan en tinga almenys un i que no siga el forn. Si està moblada i amb forn es pren l'opció a.
  
9. Quan no es tinga data d'inici d'obres (pregunta P.5.1) i sí la de lliurament de claus, aleshores s'adoptaran les següents:
  
promocions amb 10-50 habitatges = 18 mesos abans d.ll.c.
  
promocions amb 51-75 habitatges = 22 mesos abans d.ll.c.
  
promocions amb > 75 habitatges = 24 mesos abans d.ll.c.
  
d.ll.c. = data de lliurament de claus
  
10. Quan no es dispose de la data d'inici de comercialització (pregunta P.5.2) s'adoptarà la de dos mesos després d'iniciar-se les obres.
  
11. Quan no es tinga informació del preu de la plaça (pregunta P.4.6) de garatge es prendrà el de la meitat del preu mitjà PTA/m2 de l'habitatge i es multiplicarà per la superfície d'una plaça que és de (2,50 x 4,75) m2.
  
12. Quan en les promocions no es té la distribució dels habitatges quant al nombre de dormitoris (pregunta P.4.6) s'imputaran percentatges obtinguts dels anys anteriors de la ciutat corresponent.
  
Caldria veure la possibilitat d'imputar segons distribució per districtes.
  
13. En aquelles promocions en les que l'oferta siga major en el semestre de referència que en l'anterior, com no es pot prendre una oferta negativa, s'imputarà l'oferta que hi hagué en el semestre anterior, el que significa que el nombre d'habitatges venuts és zero.
  
14. En la pregunta P.4.6 convé posar per a cada promoció les diferents modalitats de dormitoris en ordre creixent o decreixent.
  
Annex III
  
Criteris de validació
  
Contingut
  
01 Data d'entrevista errònia
  
02 La data d'entrevista no es correspon amb el semestre
  
03 La data d'entrevista 2 no es correspon amb el semestre
  
04 Els camps claus han d'estar totalment emplenats; (camps d'identificació, data de lliurament, oferta ac.)
  
05 El total d'habitatges no pot ser diferent al del semestre anterior
  
06 L'oferta del període no pot ser superior a la del semestre anterior
  
07 La situació ha d'estar emplenada (via, situació, número, fase)
  
08 El percentatge de la hipoteca no pot ser superior al 100%
  
09 % hipoteca + % contracte + % claus = 100
  
10 El TAE no pot ser > = al 25%
  
11 El nombre d'habitatges en oferta no pot ser major al nombre d'habitatges promocionats
  
12 La data de lliurament de claus no pot ser anterior a la data d'inici de construcció
  
13\* El preu de l'habitatge no pot ser menor de 6 milions ni major de 100
  
14\* El preu mitjà del m2 de la superfície construïda no ha de ser major de 700.000 PTA/m2 ni menor de 50.000 PTA/m2
  
15 El preu de l'habitatge / superfície construïda = preu mitjà m2 +- 1,5
  
16 No pot ser multifamiliar i tenir superfície en parcel·la
  
17 No pot ser multifamiliar i tenir superfície en soterrani
  
18 La superfície útil no pot ser major ni igual a la superfície construïda ni pot ser nul·la
  
19\* La superfície construïda no pot ser major o igual a 600 m2
  
20\* No pot ser multifamiliar i la superfície construïda >= 300 m2
  
21 No tenir garatge i tenir preu d'aquest
  
22 Si és nou en el semestre el camp seme1vegada, any1vegada han de correspondre amb el camp novapro.
  
23 No pot tenir hipoteca si és comptat o sense finançament
  
\* No es consideren errors, sinó més aviat dades que cal analitzar.
  
Annex IV
  
Base de dades I
  
(General per a cada promoció)